Document ID: 32011D0394

KOMISSION TÄYTÄNTÖÖNPANOPÄÄTÖS,
annettu 1 päivänä heinäkuuta 2011,
päätöksen 2009/821/EY muuttamisesta rajatarkastusasemien ja Traces-järjestelmän eläinlääkintäyksikköjen luettelon osalta
(tiedoksiannettu numerolla K(2011) 4594)
(ETA:n kannalta merkityksellinen teksti)
(2011/394/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 1 ja 3 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan toisen alakohdan toisen virkkeen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan,
sekä katsoo seuraavaa:
(1)
Hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä 28 päivänä syyskuuta 2009 tehdyssä komission päätöksessä 2009/821/EY (4) vahvistetaan luettelo direktiivien 91/496/ETY ja 97/78/EY mukaisesti hyväksytyistä rajatarkastusasemista. Luettelo on kyseisen päätöksen liitteessä I.
(2)
Saksa on ilmoittanut, että Rostockin sataman rajatarkastusasema suljettiin 31 päivänä maaliskuuta 2011. Kyseistä rajatarkastusasemaa koskeva kohta olisi siksi poistettava päätöksen 2009/821/EY liitteessä I esitetystä luettelosta.
(3)
Espanjalta saadun ilmoituksen mukaisesti Almerían lentoaseman rajatarkastusaseman hyväksynnän nykyistä keskeyttämistä ei pitäisi enää soveltaa. Tämän vuoksi kyseistä rajatarkastusasemaa koskevaa kohtaa olisi muutettava. Espanja on lisäksi ilmoittanut, että päätöksen 2009/821/EY liitteessä I olevasta Vigon sataman rajatarkastusasemaa koskevasta kohdasta olisi poistettava kyseisellä rajatarkastusasemalla sijaitseva tarkastuskeskus Pantalán 3 ja että samassa kohdassa olisi tarkastuskeskuksen Vieirasa nimi muutettava muotoon Puerto Vieira.
(4)
Ranskalta saadun ilmoituksen mukaisesti tietyt eläinperäisten tuotteiden luokat, joita nykyään voidaan tarkastaa Brestin sataman rajatarkastusasemalla, olisi lisättävä kyseistä rajatarkastusasemaa koskeviin kohtiin päätöksen 2009/821/EY liitteessä I.
(5)
Italialta saadun ilmoituksen mukaisesti Reggio Calabrian satamassa ja lentoasemalla, Olbian satamassa sekä Riminin ja Palermon lentoasemilla sijaitsevat rajatarkastusasemat olisi poistettava. Italia on ilmoittanut lisäksi, että Bologna-Borgo Panigalen lentoaseman rajatarkastusasemalle saa tuoda vain joitakin elävien eläinten lajeja. Luetteloa Italian rajatarkastusasemista olisi sen vuoksi muutettava.
(6)
Unkarilta saadun ilmoituksen mukaisesti Budapestin lentoaseman rajatarkastusaseman nimi olisi muutettava kuulumaan Budapest-Liszt Ferenc Nemzetközi Repülőtér.
(7)
Alankomaat on ilmoittanut, että Maastrichtin lentoasemalla sijaitsevaan tarkastuskeskukseen MHS Live saa tuoda vain eläintarhaeläimiä. Tämän vuoksi kyseistä rajatarkastusasemaa koskevaa kohtaa olisi muutettava.
(8)
Itävallalta saadun ilmoituksen mukaisesti Linzin lentoaseman rajatarkastusasema olisi hyväksyttävä kaikkien kavio- ja sorkkaeläinten osalta.
(9)
Portugalilta saadun ilmoituksen mukaisesti Penichen ja Setúbalin satamien rajatarkastusasemia koskevat kohdat olisi poistettava mainitun jäsenvaltion kohdalta päätöksen 2009/821/EY liitteessä I olevasta luettelosta.
(10)
Päätöksen 2009/821/EY liitteessä II vahvistetaan yhdennetyn eläinlääkinnällisen tietojärjestelmän (Traces) keskus-, alue- ja paikallisyksikköjen luettelo.
(11)
Saksalta, Irlannilta, Ranskalta ja Itävallalta saatujen ilmoitusten mukaisesti olisi tehtävä tietyt muutokset päätöksen 2009/821/EY liitteessä II vahvistettuun Traces-järjestelmän keskus-, alue- ja paikallisyksikköjen luetteloon kyseisten jäsenvaltioiden kohdalle.
(12)
Sen vuoksi päätöstä 2009/821/EY olisi muutettava.
(13)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2009/821/EY liitteet I ja II tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä heinäkuuta 2011.

Labels: 11
17
5
10
0
3
8
6
12